rejauldu/bengali-wikipedia huggingface dataset:
বরোড হলো ২০২২ সালের একটি নাট্যধর্মী চলচ্চিত্র যা কার্লোস রাফায়েল বেটানকোর্ট এবং অস্কার আর্নেস্টো ওর্তেগা দ্বারা পরিচালিত হয়েছে। এই চলচ্চিত্রটি দক্ষিণ ফ্লোরিডায় বসবাসকারী দুই পুরুষের মধ্যেকার সম্পর্ককে কেন্দ্র করে নির্মিত। তারকা জোনাথন ডেল আরকো এবং হেক্টর মেডিনা বরোড চলচ্চিত্রে অভিনয় করেছেন। ২০২২ সালের মিয়ামি আন্তর্জাতিক চলচ্চিত্র উৎসবে এর বৈশ্বিক প্রিমিয়ার হয়।   সারসংক্ষেপ  এই গল্পটি আবর্তিত হয়েছে ডেভিড নামের একজন চিত্রশিল্পীর সম্পর্ককে ঘিরে, যিনি ফ্লোরিডা কিজ-এ একাকী জীবন যাপন করেন। তিনি পরিচিত হন মায়ামি থেকে আসা একজন পরিশীলিত ও প্রকাশ্য সমকামী ব্যক্তি জাস্টিনের সঙ্গে। যা শুরু হয় একটি ডেট এবং সম্ভবত একটি চিত্রকর্মের জন্য পোজ দেওয়া নিয়ে, তা ধীরে ধীরে রূপ নেয় ক্ষমতা ও স্বাধীনতার জন্য এক মানসিক সংগ্রামে, যখন ডেভিড জাস্টিনকে তার ইচ্ছার বিরুদ্ধে "বরো" করার সিদ্ধান্ত নেন।   অভিনেতা   জোনাথন দেল আরকো - ডেভিড  হেক্টর মেডিনা - জাস্টিন   মুক্তি  ২০২২ সালের মিয়ামি আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। বরোড ইতিবাচক সমালোচনামূলক সাড়া পেয়েছে। ছয়টি রিভিউয়ের ভিত্তিতে এটি রটেন টম্যাটোস-এ ৮৩% "ফ্রেশ" রেটিং পেয়েছে।   তথ্যসূত্র    বহিঃসংযোগ         বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের স্পেনীয় ভাষার চলচ্চিত্র বিষয়শ্রেণী:ফ্লোরিডার পটভূমিতে চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
শাম লাল (  ) একজন পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের সদস্য নির্বাচিত হন।   জন্ম ও প্রাথমিক জীবন    রাজনৈতিক ও কর্মজীবন  শাম লাল বেলুচিস্তানের প্রাদেশিক পরিষদে ২০১৮ সালের পাকিস্তান সাধারণ নির্বাচনে মুত্তাহিদা মজলিস-এ-আমলেরর হয়ে প্রতিনিধিত্বকারী সংখ্যালঘুদের জন্য সংরক্ষিত আসনে নির্বাচিত হন    আরও দেখুন    তথ্যসূত্র    বহিঃসংযোগ    বেলুচিস্তানের প্রাদেশিক পরিষদের ওয়েবসাইটে আপনাকে স্বাগতম    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মুত্তাহিদা মজলিস-এ-অমলের রাজনীতিবিদ বিষয়শ্রেণী:পাকিস্তানি হিন্দু
দ্বিতীয় দিওদোতোস () (রাজত্বকাল: খ্রিস্টপূর্ব ২৩৯ - খ্রিস্টপূর্ব ২৩০/২২৩) গ্রিক-ব্যাক্ট্রিয় রাজ্যের দ্বিতীয় শাসক ছিলেন।   সংক্ষিপ্ত পরিচিতি  ২৩৯ খ্রিস্টপূর্বাব্দে পিতা প্রথম দিওদোতোস সোতেরের মৃত্যুর পর দ্বিতীয় দিওদোতোস সিংহাসন লাভ করেন। সেলেউকিদ সম্রাট দ্বিতীয় সেলেউকোস কাল্লিনিকোসের পার্থিয়া ও ব্যাক্ট্রিয়া আক্রমণ রুখতে তিনি পার্থিয়া সাম্রাজ্যের প্রতিষ্ঠাতা প্রথম আর্সাসিজের সঙ্গে মিত্রতা সূত্রে আবদ্ধ হন। ২৩০ অথবা ২২৩ খ্রিস্টপূর্বাব্দে তাঁর শ্যালক প্রথম ইউথুদেমোস তাঁকে হত্যা করে সিংহাসন অধিকার করেন।   পাদটীকা    তথ্যসূত্র      বিষয়শ্রেণী:গ্রিক-ব্যাক্ট্রিয় শাসক বিষয়শ্রেণী:খ্রিস্টপূর্ব ৩য় শতাব্দীতে খুন হওয়া রাজশাসক
thumb|270px|আও দাই পরিহিতা ভিয়েতনামীয় তরুণী ভিয়েতনামীয় জাতির লোকেরা দক্ষিণ চীন ও উত্তর ভিয়েতনাম অঞ্চলে বাস করত। তারা দুই হাজার বছর ধরে ধীরে ধীরে দক্ষিণে অগ্রসর হয়ে ইন্দোচীন উপদ্বীপের প্রায় সমগ্র পূর্ব উপকূলে বসতি স্থাপনে সক্ষম হয়। জাতিগতভাবে ভিয়েতনামীয়রা, বা ভিয়েত জাতির লোকেরা নিম্নভূমিতে বাস করে এবং ভিয়েতনামীয় ভাষা-তে কথা বলে। এই জাতির লোকেরাই ভিয়েতনামের সংস্কৃতি ও রাজনীতির ধারক-বাহক।  ভিয়েতনামীয় সরকারের মতে দেশটিতে প্রায় ৫৪টি ভিন্ন জাতির লোকের বাস। এদের মধ্যে ভিয়েত জাতি বৃহত্তম; এরা জনসংখ্যার ৮৮% গঠন করেছে। তবে ভিয়েত জাতির লোকেরা দেশের অর্ধেকেরও কম কিন্তু উর্বর এলাকায় বাস করে, অন্যদিকে সংখ্যালঘুজাতির লোকেরা বৃহত্তর কিন্তু অনুর্বর এলাকায় বাস করে।  মেকং নদীর ব-দ্বীপে প্রায় ১৩ লক্ষ খমের ক্রোম জাতির লোকের বাস। এছাড়াও দেশে প্রায় ১০ লক্ষ চীনা লোক বাস করেন। চীনারা ভিয়েতনামের অর্থনীতির এক গুরুত্বপূর্ণ চালিকাশক্তি। তবে ১৯৭৫ সালে ভিয়েতনাম একত্রীকরণের পর চীনা-বংশোদ্ভূত ভিয়েতনামীয়দের ব্যবসা বাণিজ্যের উপর সীমা বেঁধে দেয়া হয়। তবে এই শীতল সম্পর্ক বর্তমানে অনেক হ্রাস পেয়েছে।   পরিসংখ্যান  জনসংখ্যা: ৮৩,৬৮৯,৫১৮ (জুলাই ২০০৫ প্রাক্কলন)  বয়ঃগঠন:  ০-১৪ বছর: ২৯.৪%   ১৫-৬৪ বছর: ৬৫%   ৬৫ ও তদুর্ধ্ব: ৫.৮%  জনসংখ্যা বৃদ্ধি হার: ১.৩%  জন্ম হার: ১৯.৫৮ প্রতি হাজারে মৃত্য হার: ৬.১৪ প্রতি হাজারে নীট অভিবাসন হার: -০.৪৫ প্রতি হাজারে  thumb|550px|center|ভিয়েতনামের জনসংখ্যার লেখচিত্র (হাজারে)  জাতি: ভিয়েতনামীয় জাতি ৮৬.২%, তে জাতি ১.৯%, থাই জাতি ১.৭%, মুয়ং জাতি ১.৫%, খমের জাতি ১.৪%, হোয়া ১.১%, নুন ১.১%, মং জাতি ১%, অন্যান্য ৪.১% (১৯৯৯ আদমশুমারি)   উৎসপঞ্জি   1999 Census results  Socioeconomic Atlas of Vietnam   আরও দেখুন   বিষয়শ্রেণী:এশিয়ার জনপরিসংখ্যান বিষয়শ্রেণী:ভিয়েতনামের জনপরিসংখ্যান
ব্রেন্ডা নাভারেটে, (জন্ম ১৯৯১, হাভানা) একজন কিউবান গায়িকা এবং বহু-বাদক যন্ত্রশিল্পী।   কর্মজীবন  নাভারেটে মানুয়েল সাউমেল প্রাথমিক সংগীত বিদ্যালয়-এ পড়ার সময়েই ৯ বছর বয়সে ঘাতযন্ত্র এবং সংগীতের ক্যারিয়ারের দিকে মনোনিবেশ করেন। তিনি ২০০৯ সালে কিউবার আমাদেও রোলডান মিউজিক কনজারভেটরি থেকে স্নাতক হন এবং একজন বাদ্যযন্ত্রশিল্পী, এনসেম্বেল এবং ঘাতযন্ত্র শিক্ষক হিসেবে যোগ্যতা অর্জন করেন।https://havanamusicschool.com/amadeo-roldan-conservatory/  ২০১০ সালে, নাভারেটে কিউবার ফিয়েস্তা ডেল টাম্বর-এ একটি জাতীয় প্রতিযোগিতা জিতেছিলেন,https://fiestadeltamborcuba.com/ যেখানে তিনি বাতা ড্রাম ক্যাটাগরিতে প্রথম পুরস্কার এবং সেরা নারী শিল্পী হিসেবে পুরস্কৃত হন। এই বাতা ড্রামেই নাভারেটে নিজেকে আলাদা করেছেন।  নিউ ইয়র্কার-এর একটি রিভিউতে বলা হয়েছে: "সান্টেরিয়া ধর্মীয় অনুষ্ঠানের একটি ভিত্তি, বাতা ড্রামিং একটি পুরুষদের মধ্যে হাইপার-প্রতিযোগিতামূলক রীতি, যা গতি এবং স্মৃতি অনুযায়ী বিচার করা হয়; নারীদের শারীরিক ধৈর্য কম থাকায় এটি বাজানো তাদের জন্য সাধারণভাবে অসম্ভব হিসেবে দেখা হয়। এই ধর্মে নারীদের গাওয়া অনুমোদিত, কিন্তু বাতা বাজানোর অনুমতি কম দেওয়া হয় এবং কখনও কখনও তাদের এই বাদ্যযন্ত্রের কাছে দাঁড়াতে পর্যন্ত নিষেধ করা হয়।"  নাভারেটে ইন্টারঅ্যাকটিভো-এর দীর্ঘকালীন সদস্য, একটি হাভানা ভিত্তিক সঙ্গীত গোষ্ঠী যার নেতৃত্বে রয়েছেন পিয়ানোবাদক রোবের্তো কারকাসেস, যিনি শহরের সেরা জ্যাজ প্রতিভাগুলিকে প্রশিক্ষণ দেওয়ার জন্য পরিচিত। তিনি অবিনি বাতা নামক আফ্রো-কিউবান ঘাতযন্ত্র দলেও কাজ করেছেন, যা প্রথম ১৯৯০-এর দশকের শুরুর দিকে মহিলা ড্রামারদের দ্বারা প্রতিষ্ঠিত হয়েছিল।  ২০১৭ সালে তিনি পিয়ানোবাদক হিলারিও দুরান'স অ্যালবাম কন্টুম্বাও-এ বাজিয়েছিলেন এবং গান গেয়েছিলেন,https://latinjazznet.com/reviews/albums/hilario-duran-contumbao/ যিনি পরে তার নিজের অ্যালবাম মি মুন্ডো-এর জন্য তাকে কমিশন করেছিলেন, যা আলমা রেকর্ডস দ্বারা প্রকাশিত হয়।http://www.almarecords.com/artists/brenda-navarrete/https://www.kcrw.com/music/articles/cuban-singer-percussionist-brenda-navarretes-beautiful-solo-debuthttps://www.journaldemontreal.com/2018/01/17/A little warmth feels really good এই ২০১৮ সালের অ্যালবামটিতে কিউবান বাদ্যযন্ত্রশিল্পীদের একটি অল-স্টার কাস্ট রয়েছে, যার মধ্যে কিংবদন্তি বেসিস্ট আলেইন পেরেজ এবং মাস্টার ড্রামার হোরাসিও 'এল নেগ্রো' হেনান্দেজ রয়েছেন।https://www.discogs.com/master/1591795-Brenda-Navarrete-Mi-Mundo তার নিজের প্রথম একক অ্যালবাম মুক্তির পর, নাভারেটে আন্তর্জাতিকভাবে হাভানা মিটস কিংস্টোন নামক একটি সহযোগী প্রযোজনায় সফর করেছেন, যা অস্ট্রেলিয়া, নিউজিল্যান্ড, ইউরোপhttps://themusic.com.au/features/havana-meets-kingston-randy-valentine-brenda-navarrete-cyclone/Keg6PTw_PiE/06-03-18 এবং উত্তর আমেরিকায় প্রদর্শিত হয়েছে।   কর্ম   ২০১৮ - মি মুন্ডো, আলমা রেকর্ডস   তথ্যসূত্র    বহিঃসংযোগ   অফিসিয়াল সাইট  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
মেজিয়া সমষ্টি উন্নয়ন ব্লক ভারতীয় রাজ্য পশ্চিমবঙ্গের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ। ব্লকটি মেজিয়া থানার অধীনস্থ। ব্লকের সদর মেজিয়া। পশ্চিমবঙ্গ সরকার মেজিয়ার কাছে শালতোড়া ব্লকে একটি বিশেষ অর্থনৈতিক অঞ্চল স্থাপনের পরিকল্পনা গ্রহণ করেছে। মেজিয়া ব্লকটি রানিগঞ্জ থেকে বাঁকুড়া ও বিষ্ণুপুর হয়ে মেদিনীপুর পর্যন্ত প্রসারিত ৬০ নং জাতীয় সড়কের উপর অবস্থিত। মেজিয়া ব্লকে দামোদর নদের উপর একটি সেতু রয়েছে। এটি বর্ধমান জেলার দুর্গাপুর থেকে ৩৫ কিলোমিটার দূরে অবস্থিত।   ভূগোল  মেজিয়া ব্লক  অক্ষ ও দ্রাঘিমাংশে অবস্থিত।Falling Rain Genomics, Inc - Mejia এখানকার গড় উচ্চতা ।  মেজিয়া ব্লকের আয়তন ১৬২.৯০ বর্গকিলোমিটার।   গ্রাম পঞ্চায়েত  মেজিয়া ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: অর্ধগ্রাম, বাণজোড়া, কুশতোড়া, মেজিয়া ও রামচন্দ্রপুর।   জনপরিসংখ্যান  ২০০১ সালের জনগণনা অনুসারে, মেজিয়া ব্লকের জনসংখ্যা ৭৬,১১৭। এর মধ্যে ৩৯,৫১৮ জন পুরুষ ও ৩৬,৫৯৯ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮৫%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম।  শালতোড়া ব্লকের তফসিলি জাতি ও উপজাতি জনসংখ্যা যথাক্রমে ২৫,৭৪০ ও ২,১৯৬ জন।   অর্থনীতি  মেজিয়া আগে কৃষিনির্ভর অঞ্চল ছিল। ইস্টার্ন কোলফিল্ড লিমিটেড পরে এখানে কয়লা উত্তোলন শুরু করে। এটি বর্তমানে কোল ইন্ডিয়া লিমিটেডের একটি গুরুত্বপূর্ণ কয়লাখনি।Eastern Coalfields ১৯৯৬ সালে দুর্লভপুরে দামোদর ভ্যালি কর্পোরেশন মেজিয়া তাপবিদ্যুৎ কেন্দ্র স্থাপন করে। এখানে তিনটি ইউনিট রয়েছে। প্রতিটি ইউনিট ২১০ মেগাওয়াট বিদ্যুৎ উৎপাদনে সক্ষম। পাশাপাশি ২ X ২৫০ মেগাওয়াট অধিক ক্ষমতা এর সঙ্গে যোগ করার পরিকল্পনা রয়েছে। লা ফার্জে মেজিয়ায় একটি সিমেন্ট কারখানা স্থাপন করছে।The Telegraph 1 December 2007 এই কারখানায় তাপবিদ্যুৎ কেন্দ্রের ফ্লাই অ্যাশ ব্যবহার করা হবে।The Times of India 13 June 2002 শোভা ইস্পাত এখানে ২৭৯ কোটি টাকা বিনিয়োগ করে একটি স্পঞ্জ আয়রন, রোল প্রোডাক্ট ও ফেরো অ্যালয় ইউনিট স্থাপন করছে।Rediff  পশ্চিমবঙ্গ সরকার ও বাঁকুড়া জেলা প্রশাসন জেলার যে কয়েকটি ব্লককে সর্বাপেক্ষা অধিক শিল্প সম্ভাবনাময় ব্লক হিসেবে চিহ্নিত করেছে, মেজিয়া ব্লক সেগুলির অন্যতম।   বহিঃসংযোগ   Map of Bankura district   পাদটীকা   বিষয়শ্রেণী:ভারতের কয়লাখনি বিষয়শ্রেণী:পশ্চিমবঙ্গের কয়লাখনি বিষয়শ্রেণী:বাঁকুড়া জেলার সমষ্টি উন্নয়ন ব্লক
মোহাম্মদ ছায়েদুল হক (৪ মার্চ ১৯৪২ - ১৬ ডিসেম্বর ২০১৭) একজন বাংলাদেশী রাজনীতিবিদ, সংসদ সদস্য, আইনজীবী ও মন্ত্রী।   জন্ম ও পারিবারিক পরিচিত  মোহাম্মদ ছায়েদুল হক ১৯৪২ খিস্টাব্দের ৪ মার্চ  ব্রাহ্মণবাড়িয়া জেলার নাসিরনগর উপজেলার পূর্বভাগ গ্রামে জন্ম গ্রহণ করেন। তার পিতার নাম আলহাজ্ব মোহাম্মদ সুন্দর আলী এবং মাতার নাম মেহের চাঁদ বিবি।   শিক্ষাজীবন  মোহাম্মদ ছায়েদুল হক ১৯৬৮ খ্রিষ্টাব্দে অর্থনীতিতে এম এ ও ১৯৭০ খ্রিষ্টাব্দে ঢাকা বিশ্ববিদ্যালয় থেকে এলএলবি পাস করেন।    কর্মজীবন  ঢাকা বিশ্ববিদ্যালয় থেকে আইনে স্নাতক ডিগ্রি অর্জনের পর তিনি সুপ্রিম কোর্টে আইনজীবী পেশায় যুক্ত ছিলেন।   রাজনৈতিক জীবন  মোহাম্মদ ছায়েদুল হক ছাত্রজীবনে ন্যাশনাল স্টুডেন্ট ফেডারেশন (এন এস এফ)এর মাধ্যমে রাজনীতি শুরু করে। ১৯৬৫-৬৬ খ্রিষ্টাব্দে ব্রাহ্মণবাড়িয়া সরকারি কলেজ ছাত্র সংসদ নির্বাচনে ছাত্রলীগের প্রার্থীকে হারিয়ে আইয়ুব খানের  ন্যাশনাল স্টুডেন্ট ফেডারেশন (এন এস এফ)এর ভিপি নিবার্চিত হন। ১৯৬৮ সালে আওয়ামী লীগের রাজনীতিতে পর্দাপণ করেন। ১৯৭১ খ্রিস্টাব্দে স্বাধীনতা যুদ্ধে অংশগ্রহণ করেন এবং ১৯৭৩ খ্রিষ্টাব্দে প্রথমবারের মতো নাসিরনগর আসন (কুমিল্লা-১) থেকে বাংলাদেশ আওয়ামী লীগের হয়ে সংসদ সদস্য নির্বাচিত হন। পরবর্তীতে ব্রাহ্মণবাড়িয়া ০১ নাসিরনগর আসন থেকে সপ্তম, অষ্টম, নবম ও দশম সংসদের সংসদ সদস্য নির্বাচিত হন। ২০১৪ খ্রিষ্টাব্দে তিনি মৎস্য ও প্রাণিসম্পদ মন্ত্রণালয়ের দায়িত্ব পান। শেষ জীবনে তিনি ব্রাহ্মণবাড়িয়ায় জেলা আওয়ামী লীগের উপদেষ্টা ছিলেন।   মৃত্যু  আওয়ামী লীগ সরকারের মৎস্য ও প্রাণিসম্পদ মন্ত্রণালয় মন্ত্রী থাকাকালে ২০১৭ সালের ১৬ ডিসেম্বর সকাল সাড়ে ৮টায় বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় তার মৃত্যু হয়।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বাংলাদেশের মন্ত্রী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ব্রাহ্মণবাড়িয়া জেলার আইনজীবী বিষয়শ্রেণী:বাংলাদেশের মৎস্য ও প্রাণিসম্পদমন্ত্রী বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:ব্রাহ্মণবাড়িয়া সরকারি কলেজের প্রাক্তন শিক্ষার্থী
ক্যাথরিন উইনিফ্রেড "কেট" ডোয়ার (; ১৩ই জুন ১৮৬১ – ৩রা ফেব্রুয়ারি ১৯৪৯) ছিলেন একজন অস্ট্রেলীয় শিক্ষাবিদ, ভোটাধিকারী এবং শ্রম কর্মী।   জীবনী  কেট ডোয়ার (বিবাহপূর্ব গোল্ডিং) নিউ সাউথ ওয়েলসের ওয়েলিংটন কাউন্টির তাম্বারুরায় জন্মগ্রহণ করেছিলেন। তাঁর বাবা ও মা ছিলেন যথাক্রমে আয়ারল্যান্ডের গালওয়ের একজন স্বর্ণ-খনি শ্রমিক জোসেফ গোল্ডিং (মৃত্যু ১৮৯০) এবং তাঁর স্কটিশ স্ত্রী অ্যান (মৃত্যু ১৯০৬; বিবাহপূর্ব ফ্রেজার)। কেট হিল এণ্ড পাবলিক স্কুলে পড়াশোনা করেছেন।  ১৮৮০ সালে কেট ডোয়ার তাম্বারুরা পাবলিক স্কুলে শিক্ষকতা শুরু করেন, তিনি নিউ সাউথ ওয়েলসের অসংখ্য সরকারি প্রাথমিক বিদ্যালয়ে শিক্ষকতা করেছেন। ১৮৮৭ সালে তিনি তাঁর স্কুলের সহ শিক্ষক মাইকেল ডোয়ারকে বিয়ে করেন। ১৮৯৪ সাল থেকে এই দম্পতি সিডনিতে বসবাস করতেন, যেখানে কেট নিউ সাউথ ওয়েলসের ওম্যানহুড ভোটাধিকার লীগের সদস্য হয়েছিলেন। তাঁর বোন, অ্যানি এবং বেলও এর সদস্য ছিলেন। বাম|থাম্ব| নিউ সাউথ ওয়েলসের ওম্যানহুড ভোটাধিকার লীগ তিনি ১৯০১ সালে মহিলা প্রগতিশীল সমিতির প্রতিষ্ঠা করেছিলেন, সংস্থাটি বিবাহবিচ্ছিন্না মহিলাদের আইনী পেশায় আসার জন্য উৎসাহিত করেছিল এবং মহিলাদের জন্য সমান সুবিধার প্রচার করেছিল। নারীদের কাজের অবস্থার প্রতি আগ্রহী হয়ে তিনি গৃহস্থালির কাজের মহিলা এবং কারখানার শ্রমিকদের জন্য মহিলা শ্রমিক ইউনিয়নও প্রতিষ্ঠা করেন। ১৯০৬ সালের জানুয়ারিতে নিউ সাউথ ওয়েলসের লেবার পার্টির কার্যনির্বাহী নির্বাচিত ছয়জন নারীর মধ্যে তিনি ছিলেন একজন। অন্য পাঁচজন হলেন এডিথ বেথেল, হ্যারিয়েট পাওয়েল, ১৯০৩ সালের সংসদীয় প্রার্থী সেলিনা সিগিন্স, আমেরিকান জন্মগ্রহণকারী এ ই গার্ডিনার, মেরি অ্যান গ্রান্ট এবং ম্যাগি হল৷  কেট ডোয়ার প্রথম বিশ্বযুদ্ধের সময় "বাধ্যতামূলকভাবে সৈন্যদলে নিয়োগের বিরুদ্ধে" সক্রিয় ছিলেন। ১৯১৬ সালে ডোয়ার অস্ট্রেলিয়ার প্রথম মহিলা ছিলেন, যিনি সিডনি বিশ্ববিদ্যালয়ের সেনেটের সদস্য নির্বাচিত হন। সেই ক্ষমতায় ১৯১৮ সালে তিনি আইনী পেশায় প্রবেশের উদ্দেশ্যে মহিলাদের জন্য আইন প্রবর্তনের সমর্থনে একটি সঙ্কল্প নিয়েছিলেন।'Value for Money', Sydney Morning Herald, Women's Column, 26 August 1918. NSW State Archives. ১৯২১ সালের মে মাসে তিনি নিউ সাউথ ওয়েলসে শান্তির বিচারক (জাস্টিস অফ পিস) নিযুক্ত হওয়া প্রথম ৬১ জন মহিলার একজন ছিলেন।  কেট ডোয়ার ১৯৪৯ সালের ৩রা ফেব্রুয়ারি অস্ট্রেলিয়ার নিউ সাউথ ওয়েলসের সিডনিতে মারা যান।   উত্তরাধিকার  ক্যানবেরার একটি শহরতলির কুকে অবস্থিত ডোয়ার স্ট্রিটের নামকরণ তাঁর সম্মানে করা হয়েছে।   আরও দেখুন    ভোটাধিকার ও ভোটাধিকারীদের তালিকা   তথ্যসূত্র   বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:আইরিশ বংশোদ্ভূত অস্ট্রেলীয় ব্যক্তি বিষয়শ্রেণী:নিউ সাউথ ওয়েলসের ব্যক্তি বিষয়শ্রেণী:১৯৪৯-এ মৃত্যু বিষয়শ্রেণী:১৮৬১-এ জন্ম
300px|thumb|right|পর্তুগালের উপগ্রহ চিত্র thumb|235px|সেরা দা ইস্ট্রেলা, মহাদেশীয় পর্তুগালের সর্বোচ্চ পর্বতশ্রেণী এবং জনপ্রিয় পর্যটক শীতকালীন গন্তব্যস্থল  মাদেইরা ও আজোরেস দ্বীপপুঞ্জকে গণনায় ধরে পর্তুগালের মোট আয়তন ৯২,৩৫৫ বর্গকিলোমিটার। পর্তুগালের মূল ভূখণ্ড আইবেরীয় উপদ্বীপের পশ্চিমের এক-ষষ্ঠাংশ এলাকা জুড়ে অবস্থিত। পর্তুগালের পশ্চিমে দৈর্ঘ্য বরাবর আটলান্টিক মহাসাগর, পূর্বে স্পেনীয় সীমান্ত। প্রায় গোটা স্পেন জুড়ে মেসেতা সেন্ত্রাল নামের যে মালভূমি অবস্থিত, তারই পশ্চিম ঢাল পর্তুগালের পূর্বাঞ্চল গঠন করেছে। পর্তুগালের উত্তরভাগ রুক্ষ ও পাহাড়ি। উত্তরে মেসেতা সেন্ত্রালের প্রান্ত থেকে অনেকগুলি পর্বত গোটা উত্তরাঞ্চল জুড়ে প্রসারিত। এগুলি ১২০০ মিটারের ও বেশি উচ্চতাবিশিষ্ট হতে পারে। পশ্চিমে ও দক্ষিণে পাহাড়গুলি ধীরে ধীরে নিচে নেমে একটি বড় উপকূলীয় সমভূমিতে পরিণত হয়েছে। এই সমভূমিটিতে ব্যাপক কৃষিকাজ সম্পন্ন হয় এবং এখানে নগরায়নের হার ক্রমে বৃদ্ধি পাচ্ছে। পর্তুগালের দুই বৃহত্তম শহর লিসবন ও পোর্তু এখানেই অবস্থিত।  পর্তুগালের মধ্যভাগে উপকূল থেকে ভেতরে সুউচ্চ পর্বতশ্রেণী রয়েছে। এখানে পর্তুগালের সর্বোচ্চ পর্বত মালহাঁউ দি এস্ত্রেলা (Malhão de Estrela) অবস্থিত; এর উচ্চতা ১,৯৯১ মিটার। মধ্য পর্তুগালের পর্বতগুলি দক্ষিণ-পশ্চিমে নেমে গিয়ে সিন্ত্রা শহরের কাছে পাহাড়ের সাথে মিলে গেছে। তেজু নদীর দক্ষিণে মূলত ঢেউখেলানো সমভূমি যা আলেঁতেজু অঞ্চল নামে পরিচিত। পর্তুগালের একেবারে দক্ষিণে অঞ্চলটির নাম আলগার্ভি; এটি আলেঁতেজুর সমভূমিগুলি থেকে সের্‌রা দি মোঁচিকি পর্বতশ্রেণী দ্বারা বিচ্ছিন্ন।  তেজু, দৌরু, মিনিউ পর্তুগালের তিনটি প্রধান নদী।  বিষয়শ্রেণী:দেশ অনুযায়ী ভূগোল বিষয়শ্রেণী:পর্তুগাল বিষয়শ্রেণী:ইউরোপের ভূগোল বিষয়শ্রেণী:পর্তুগালের ভূগোল
শেখ আবদুল মান্নান (জন্ম: ১৯২৮ - মৃত্যু: ১৪ ডিসেম্বর ১৯৭১) তিনি ‘এস এ মান্নান’ ও  ‘লাডু ভাই’ নামে সমধিক পরিচিতি। বাংলাদেশী সাংবাদিক ও শহীদ বুদ্ধিজীবী।  যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।   জন্ম ও প্রথমিক জীবন  শেখ আবদুল মান্নানের জন্ম ১৯২৮ সালে ব্রিটিশ ভারতের পশ্চিমবঙ্গ রাজ্যের কলকাতার পার্ক সার্কাসে। শৈশবকাল কেটেছে সেখানেই। তার বাবা শেখ আব্দুল গণি ও মা আঞ্জুমান আরা বেগম। খেলাধুলা ছাড়াও লাডু ভাই রাজনীতি ও সংস্কৃতি ক্ষেত্রে সক্রিয় ভূমিকা রাখেন। এস এ মান্নান অবিবাহিত ছিলেন।   শিক্ষা জীবন  লাডু ভাইয়ের কলকাতায় প্রাথমিক শিক্ষা শেষ হয়। কলকাতার ক্যাথোভিয়াল মিশন স্কুল থেকে  ১৯৪৪ সালে ম্যাট্রিক পাস করেন। ইসলামিয়া কলেজ থেকে  ১৯৪৬ সালে আই .এ পাস করেন এবং একই কলেজ থেকে  ১৯৪৮ সালে  বি.এ পাস করেন।   কর্মজীবন  কোলকাতায় দৈনিক আজাদের সহ-সম্পাদক হিসেবে সাংবাদিকতা পেশায় প্রবেশ করেন। ভারত বিভক্তির পর ১৯৪৭ সালে তার পরিবার পূর্ব পাকিস্তানে চলে আসেন। দেশ বিভাগের পর দৈনিক আজাদও ঢাকা চলে এলে তিনি এই পত্রিকার ক্রীড়া সম্পাদক হিসেবে যোগ দেন। ‘খেলার খবর’ নামে একটি ক্রীড়া সাপ্তাহিকের প্রকাশক ও সম্পাদক ছিলেন তিনি।  পূর্ব পাকিস্তানে ক্রীড়া সাংবাদিকতার পথিকৃৎ বলা হয় তাকে। পাকিস্তান অবজার্ভার পত্রিকার ক্রীড়া বিভাগের প্রধান ছিলেন তিনি। রেসিং করেসপন্ডেন্ট হিসেবেও কাজ করেন কিছুদিন। এর আগে তিনি দৈনিক সংবাদ পত্রিকার বার্তা বিভাগে কাজ করেন।  ৬০ এর দশকে পাকিস্তান অবজার্ভার ঢাকা ফুটবল লীগে পশ্চিম পাকিস্তানি খেলোয়াড়দের ব্যাপক প্রাধান্যের বিরুদ্ধে কথা তুলেন কর্তৃপক্ষের বিরুদ্ধে। এ সময়ে তিনি ঢাকা লীগের খেলায় পশ্চিম পাকিস্তান থেকে আগত খেলোয়াড়দের নিয়ে গঠিত টীমকে তিনি অবজার্ভার পত্রিকায় ‘মাকরানি এগারো’ খেতাবে চিহ্নিত করেন। কারণ তারা মাকরান থেকে এসেছিলেন।  তিনি ১৯৬৩ থেকে ১৯৬৪ সালে মোহামেডান স্পোর্টিং ক্লাবের সাধারণ সম্পাদক ছিলেন। পূর্ব পাকিস্তান ক্রীড়া ফেডারেশনের সদস্য হিসেবে তিনি পূর্ব পাকিস্তানের খেলোয়াড়দের অধিকার প্রতিষ্ঠায় ভূমিকা রাখেন। তার নেতৃত্বের কারণে পাকিস্তান অবজার্ভারের ক্রীড়া পাতা পূর্ব পাকিস্তানের ক্রীড়া সংগঠক ও ক্রীড়ামোদীদের নিকট অত্যন্ত জনপ্রিয় ছিল। তিনি ১৯৬৪ সালে টোকিও অলিম্পিক গেমসে পূর্ব পাকিস্তানের ডেলিগেশন ম্যানেজার হিসেবে গিয়েছিলেন।    স্বাধীনতা যুদ্ধ ও গুপ্তহত্যা  শেখ আবদুল মান্নান বাংলাদেশের মুক্তিযুদ্ধে তার অবদান অপরিসীম। মুক্তিযুদ্ধাদের সাথে ঘনিষ্ঠ যোগাযোগ রাখতেন। ১৪ ডিসেম্বর ১৯৭১ সালে সন্ধ্যায় রাজাকার বাহিনী তার পুরানা পল্টনের বাসা থেকে তাকে তুলে নিয়ে যায়। তার আর কোনো সন্ধান পাওয়া যায় নাই।   আরও দেখুন    ১৯৭১ বাংলাদেশে গণহত্যা  রাজাকার  পাকিস্তান সেনাবাহিনী   তথ্যসূত্র    বহিঃসংযোগ      শহীদ সাংবাদিক এস এ মান্নান (লাডু ভাই) - বাংলাদেশ জাতীয় তথ্য বাতায়ন  বিষয়শ্রেণী:১৯২৮-এ জন্ম বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:বাংলাদেশী সাংবাদিক বিষয়শ্রেণী:১৯৭১-এ মৃত্যু
রশ্মি আনন্দ একজন ভারতীয় কর্মী এবং লেখিকা, যিনি পারিবারিক সহিংসতা নিয়ে চিন্তিত। ভারতের রাষ্ট্রপতি তাঁকে নারী শক্তি পুরস্কারে ভূষিত করেন। এটি ভারতের মহিলাদের জন্য সর্বোচ্চ পুরস্কার। তিনি "ওম্যান অফ দ্য এলিমেন্টস ট্রাস্ট" প্রতিষ্ঠা করেন যেটি দিল্লিতে পারিবারিক নির্যাতনের শিকারদের সহায়তা প্রদান করে।   জীবন  রশ্মি আনন্দ কলকাতায় বড় হয়েছিলেন এবং তাঁর কাজের সুবাদে তিনি দিল্লিতে চলে যান। যেখানে তাঁর বাবা-মা শহরের একজন সফল আইনজীবীর সাথে তাঁর বিয়ে ঠিক করেন। তিনি স্বামীর দ্বারা নির্যাতিত হয়েছিলেন, স্বামীর আঘাতের কারণে হাসপাতালে যেতে হলেও, তাঁর বাবা-মা চেয়েছিলেন যে তিনি যেন বিবাহ সম্পর্ক ধরে রাখেন।  আনন্দ দশ বছর ধরে তাঁর স্বামীর কাছ থেকে শারীরিক নির্যাতন ভোগ করেছেন। তাঁদের দুটি সন্তান ছিল। অবশেষে  তিনি বিয়ে ভেঙে দেওয়ার সিদ্ধান্ত নেন। তিনি যখন বাড়ি ছেড়ে চলে যান, তখন তাঁর ছয় বছরের সন্তানটি মানসিক চাপের কারণে কথা বন্ধ করে দিয়েছিল। স্বামীর হুমকির কারণে তিনি তাঁর বিরুদ্ধে অভিযোগ দায়ের করেননি, তবে তিনি নিজের সন্তানদের হেফাজত জিতেছেন। এই গল্পটিই ছিল তার প্রথম বইয়ের ভিত্তি।  ২০১০ সালের দিল্লি পুলিশের ক্যালেণ্ডারটি তাঁর প্রথম বইয়ের উপর ভিত্তি করে তৈরি করা হয়েছিল।  তিনি ওম্যান অফ দ্য এলিমেন্টস ট্রাস্ট প্রতিষ্ঠা করেন যারা দিল্লির নারী নির্যাতনের বিরুদ্ধে অপরাধ বিভাগে  পারিবারিক নির্যাতনের শিকারদের বিনামূল্যে আইনি এবং মানসিক সহায়তা প্রদান করে।  ২০১৪ সালে তিনি "তাঁর সাহস এবং সাহসিকতার" জন্য শাবানা আজমির কাছ থেকে নীরজা ভানোট পুরস্কার পেয়েছিলেন। বীর বিমান পরিচারিকা নীরজা ভানোটের স্মরণে বার্ষিক ১,৫০,০০০ টাকা দিয়ে এই পুরস্কার দেওয়া হয়।  ২০১৫ সালে তাঁর নেতৃত্ব এবং কৃতিত্বের জন্য তাঁকে প্রথম আটটি নারী শক্তি পুরস্কারের মধ্যে একটিতে ভূষিত করা হয়েছিল। আন্তর্জাতিক নারী দিবসে তৎকালীন ভারতের রাষ্ট্রপতি প্রণব মুখার্জির হাত থেকে এই পুরস্কারটি প্রদান করা হয়েছিল।  রশ্মি আনন্দ তেরোটি বই লিখেছেন। তাঁর জীবন কাহিনী ভারতীয় টিভি অনুষ্ঠান সত্যমেব জয়তে দ্বারা প্রচার করা হয়েছিল। "চিকেন স্যুপ ফর দ্য সোল" -এর একটি সংখ্যায় "জাগরণ" শিরোনামে তাঁর জীবন কাহিনী অন্তর্ভুক্ত করা হয়েছে।   পুরস্কার    ২০১৫ সালে ভারতের রাষ্ট্রপতির কাছ থেকে নারী শক্তি পুরস্কার  নীরজা ভানোট পুরস্কার  কর্মবীর জ্যোতি,  কর্মবীর পুরস্কার  আধি আবাদি বাত নারী কি-এর দূরদর্শনের ওম্যান অ্যাচিভার অ্যাওয়ার্ড,  ভারত এক্সেলেন্স অ্যাওয়ার্ড,  উই-আর-দ্য-সিটি - রাইজিং স্টার ইণ্ডিয়া - ২০১৬  ভারতীয় নারী অর্জনকারী পুরস্কার  ইণ্ডিয়ান কাউন্সিল ফর ইউএন রিলেশনস থেকে সাহিত্যের জন্য পুরস্কার।   তথ্যসূত্র   বিষয়শ্রেণী:দিল্লির ব্যক্তি বিষয়শ্রেণী:কলকাতার লেখক বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় লেখক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
নারায়ণপুর ইউনিয়ন বাংলাদেশের ঢাকা বিভাগের নরসিংদী জেলার বেলাবো উপজেলার অন্তর্গত একটি।   অবস্থান ও সীমানা  নারায়নপুর ইউনিয়ন নারায়ণপুর ইউনিয়ন   ইতিহাস    প্রশাসনিক এলাকা  ১ নং ওয়ার্ড-লক্ষীপুর। ★২ নং ওয়ার্ড-দুলালকান্দি।  ★৩ নং ওয়ার্ড-ভাটেরচর ও মরিচাকান্দা। ★৪ নং ওয়ার্ড-কুকুরমারা,রহিমেরকান্দি ও খামারেরচর।  ★৫ নং ওয়ার্ড- হোসেননগর ও আমতলী। ★৬ নং ওয়ার্ড-দড়িকান্দি,জঙ্গুয়া ও পুটিমারা। ★৭ নং ওয়ার্ড-বটিবন্দ ও নোয়াকান্দি। ★৮ নং ওয়ার্ড-জালালাবাদ,গোবিন্দপুর ও পাতিলাধোয়া। ★৯ নং ওয়ার্ড-কাঙ্গালিয়া ও নারায়ণপুর।   আয়তন ও জনসংখ্যা   গ্রামঃ ১৯ টি ১)লক্ষীপুর ২)দুলালকান্দি  ৩)ভাটেরচর ৪)মরিচাকান্দা  ৫)কুকুরমারা ৬)রহিমেরকান্দি  ৭)খামারেরচর ৮)হোসেননগর ৯)আমতলী ১০)দড়িকান্দি  ১১)জঙ্গুয়া ১২)পুটিমারা ১৩)বটিবন্দ  ১৪)নোয়াকান্দি ১৫)জালালাবাদ  ১৬)গোবিন্দপুর ১৭)পাতিলাধোয়া ১৮)কাঙ্গালিয়া ১৯)নারায়ণপুর   মহাবিদ্যালয়ঃ ০২ টি (০১) নারায়ণপুর রাবেয়া মহাবিদ্যালয়। (০২) শহীদ মুক্তিযোদ্ধা নজিব উদ্দিন খান    কলেজ।  দুলালকান্দি দাখিল মাদ্রাসা  মাধ্যমিক বিদ্যালয়ঃ ০৮ টি (১) নারায়ণপুর সরাফত উল্লাহ উচ্চ বিদ্যালয় (২) লক্ষীপুর উচ্চ বিদ্যালয় (৩) এএনএম উচ্চ বিদ্যালয় (৪) এনভিএস মাধ্যমিক বিদ্যালয় (৫) ভাটের চর উচ্চ বিদ্যালয় (৬) হোসেননগর পাইলট উচ্চ বিদ্যালয় (৭) নারায়ণপুর মডেল একাডেমী (৮)নারায়ণপুর ক্যাডেট স্কুল    দর্শনীয় স্থানঃ বলারাম শাহ জমিদার বাড়ি ও মঠ।  ★উল্লেখযোগ্য ব্যক্তিগণঃ  ১)ফ্লাইট সার্জেন্ট (অব.) আব্দুল কাদির ২)সামসুল ইসলাম সুরুজ ফকির ৩)তালেব হোসেন ভূইয়া ৪)সামসুল হক ভূইয়া মাহতাব ৫)জিয়াউদ্দিন খান সাজু  ৬)কমর উদ্দিন খান ৭)আব্দুল লতিফ ভূইয়া ৮)বীর মুক্তিযোদ্ধা মুতিউর রহমান মাস্টার ৯)বীর মুক্তিযোদ্ধা বাবর আলী মাস্টার ১০)বীর মুক্তিযোদ্ধা ইদ্রিস আলী মোহন ১১)ক্যাপ্টেন ইমাম আনোয়ার হোসেন কাজল ১২)আবু তারেক মো.আব্দুল আল হুসাইন ভূইয়া। ১৩)মুছলেহ উদ্দিন খান সেন্টু   জনপ্রতিনিধি   চেয়ারম্যানঃ মোহাম্মদ কাউসার কাজল,এম.এ।  মোবাইল- ০১৭১১-২৩৯৩৯৪   ইউনিয়ন পরিষদের সদস্যগণের নামঃ মহিলা ওয়ার্ড- ০১ঃ মোছা.ছাকিনা আক্তার মহিলা ওয়ার্ড- ০২ঃ মিসেস জাহানারা কবির মহিলা ওয়ার্ড- ০৩ঃ মোছা.ফুলভানু দেওয়ান সাধারণ ওয়ার্ড-০১ঃ মো.আমির হাসান সাধারণ ওয়ার্ড-০২ঃ মো.মিলন মিয়া সাধারণ ওয়ার্ড-০৩ঃ মো.জুয়েল মিয়া সাধারণ ওয়ার্ড-০৪ঃ মো.আতর মিয়া সাধারণ ওয়ার্ড-০৫ঃ মো.মিলন মিয়া সাধারণ ওয়ার্ড-০৬ঃ মো.হাবিবুর রহমান সাধারণ ওয়ার্ড-০৭ঃ মো.আক্তারুজ্জামান আক্তার সাধারণ ওয়ার্ড-০৮ঃ মো.শিমুল মিয়া সাধারণ ওয়ার্ড-০৯ঃ মো.জেকি   আরও দেখুন    তথ্যসূত্র   বিষয়শ্রেণী:বেলাবো উপজেলার ইউনিয়ন
পিতার আসন ২০০৬ সালে মুক্তিপ্রাপ্ত এফ আই মানিক পরিচালিত বাংলাদেশী চলচ্চিত্র। মুখ্য ভূমিকায় অভিনয় করেছেন শাকিব খান, অপু বিশ্বাস, নিপুণ আক্তার, আমিন খান ও রাজ্জাক। এটি পারিবারিক এবং ত্রিমুখী প্রেমের গল্প নিয়ে রচিত। এটি একটি ব্যবসাসফল চলচ্চিত্র। চলচ্চিত্রটি নিপুণ আক্তারের প্রথম মুক্তিপ্রাপ্ত চলচ্চিত্র। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।   অভিনয়শিল্পী   সঙ্গীত সুর ও সঙ্গীত পরিচালনা করেছেন আলাউদ্দিন আলী।  গান {| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" |- bgcolor="#CCCCCC" align="center" ! ক্রম !! গান !! গীতিকার !! গায়ক !! অভিনয় !! মন্তব্য |- |১ | একটা জীবন একজন আপন | মুন্সি ওয়াদুদ |সাবিনা ইয়াসমিন, মনির খান | শাকিব খান, অপু বিশ্বাস ও নিপুণ |  |- |২ | সূর্যের আলো হার মেনেছে | কবির বকুল | মনির খান | সকলে | |- |৩ | প্রানের চেয়ে প্রিয় | মুন্সি ওয়াদুদ | এন্ড্রু কিশোর, কনকচাঁপা | শাকিব খান ও নিপুণ | |- |৪ | তোমারই প্রেমে আমি অন্ধ | কবির বকুল | এন্ড্রু কিশোর, কনকচাঁপা | আমিন খান ও অপু বিশ্বাস | |- |৫ | সাগরের গর্জনে শুনেছি | মুন্সি ওয়াদুদ | এস আই টুটুল, কনকচাঁপা | শাকিব খান, অপু বিশ্বাস | |-  তথ্যসূত্র  বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:এফ আই মানিক পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র